  Туспуктэм: t.me/vladleki Наталия Сильвестрова 29-тӥ толшоре Удмуртиысь Владислав Лекомцев суй-пыдзыя сӧсыр спортсменъёслэн куасэн бызьылонъя Россилэн кубоказ биатлонъя спринтын вормиз. Со сярысь спортсмен телеграм-каналаз ивортӥз. Нырысетӥ рубежын ыбылӥськыку, Владислав Лекомцевлэн пыӵалэз кугӟаз. Озьы ке но со вань мишеньёсты ворсаз но 7,5 иськемъем спринтын нырысетӥ луиз. Финиш бере интервьюын спортсмен биатлонъя ӵошатсконъёсы пыриськон уггес тырмы шуыса вераз, озьы ик куазь ласянь шуг-секытъёсты пусйиз. « Котькуд гонка дыръя пӧртэм куазь вал. Лымы, кезьыт, шуныт. Сервис бригадамылы но тренеръёслы тау, ваньзы ӟеч ужазы, вормыны быгатӥм. Куасъёс умой мынӥзы, тазалыке но ӟеч. Эшшо гонкаос луысалзы на ке, шумпотыса эшшо но бызьысал » Владислав Лекомцев, куасэн бызьылонъя Россилэн кубокезлэн нырысетӥ люкетаз вормись 28-тӥ толшоре ньыль пол ыбылӥськонэн 12,5 иськемъем нимаз бызьылонъёсын спортсмен куинетӥ луиз.  Тодэ вайытом, азьвыл Владислав Лекомцев Россилэн кубокезлэн нырысетӥ люкетаз кык гонкаез вормиз. Тегъёс: Спорт куасэнбызьылон Биатлон ВладиславЛекомцев Удмуртия  